Daily Trading Strategy(บ่าย) – บล.ธนชาต
Daily Trading Strategy(บ่าย) - บล.ธนชาต ประจำวันที่ 30 ธ.ค.59
30 ธ.ค. 2559

CMNT&gt; Daily Trading Strategy(บ่าย) – บล.ธนชาต
 
LTF หนุน SET ทำลายแนวต้าน 1,542 จุดไปได้… “ซื้อ” KKP กำไรโต ปันผลเด่น
ดัชนี SET อยู่ที่ 1,545.00 จุด +7.19 จุด +0.47% ปริมาณซื้อขาย 16,470 ลบ.
 
แนวรับ : 1,540 / 1,532  แนวต้าน : 1,550
 
สรุปทิศทางและแนวโน้มตลาด
LTF หนุน SET ปรับสูงขึ้นเหนือแนวต้าน 1,542 จุด: LTF และ Window Dressing ยังเป็นปัจจัยหลักที่สนับสนุนการปรับสูงขึ้นของ SET ตลอดช่วงเช้าที่ผ่านมา และปรับสูงขึ้นทะลุแนวต้านระยะสัปดาห์ที่ 1,542 จุดไปแล้ว แม้ถือว่ามี momentum แข็งแกร่งกว่าที่คาดการณ์ไว้แต่ด้วยปริมาณการซื้อขายที่ไม่มากนักช่วงปลายปีนี้ ทำให้มองความเสี่ยง “พักฐาน” ต้นปีหน้ายังสูงอยู่ดี
“ซื้อ” KKP ปันผลสูงที่สุดในกลุ่มที่ 7.5-8.1%: แนะนำ “ซื้อ” KKP ด้วยเป้าหมายพื้นฐาน 63 บาท ด้วยปัจจัยสนับสนุนจาก 1) สินเชื่อรถยนต์มีแนวโน้มกลับมาขยายตัวปีหน้า 5% ขณะที่ NPL ผ่านจุดแย่ที่สุดไปแล้ว ส่งผลกำไรโตดี 57% ปีนี้ และจะขยายตัวต่อเนื่อง 8% ปีหน้า 2) Valuation ถูกที่ PE 8.6x ปีหน้า และให้ผลตอบแทนจากเงินปันผลสูงที่สุดในกลุ่มธนาคารที่ 7.5-8.1% ขณะทีทางเทคนิคมีแนวต้านระยะสั้นที่ 60.75 และถัดไปที่ 67 บาท
 
หุ้นที่น่าสนใจทางเทคนิค
TNR “ซื้อ” ราคาหุ้นดีดขึ้นต่อเนื่องหลังพักตัวในกราฟรายชั่วโมง พร้อมปริมาณการซื้อขายเริ่มกลับมาอีกครั้ง สอดคล้องกับเครื่องมือ MACD และ DI+ ชี้ขึ้นทำจุดสูงใหม่ มีโอกาสแกว่งตัวขึ้นต่อได้ มีแนวต้านแรกที่ 32 บาท และเป้าหมายถัดไปที่ 33.50 บาท
TNP “ซื้อ” ราคาหุ้นเริ่มตั้งหลักจากฐานของกรอบขาขึ้น หลังพักตัวไม่หลุดเส้นค่าเฉลี่ย 3 เดือน พร้อมปริมาณการซื้อขายเริ่มกลับมาอีกครั้งหลังพักตัว สอดคล้องกับเครื่องมือ ADX ชี้ขึ้นและเส้นค่าเฉลี่ยทำ Golden Cross สนับสนุนต่อเนื่อง เป็นจังหวะซื้อเก็งกำไร มีแนวต้านแรกที่ All Time High 3.50 บาท และถัดไปตามกรอบที่ 3.80 บาท